Γεγονότα Ιανουαρίου 2018

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιανουάριο του 2018, συνοδευόμενα από τις πηγές μέσω των οποίων μεταδόθηκαν. 

## 1 Ιανουαρίου
;Διεθνή
*Πρωτοχρονιά:
**Ο κόσμος με πανηγυρικές εκδηλώσεις υποδέχεται το 2018. (in.gr)

;Διεθνείς σχέσεις
*Την προεδρία του Συμβουλίου της Ευρωπαϊκής Ένωσης για πρώτη φορά στην ιστορία της αναλαμβάνει η Βουλγαρία για 6 μήνες. (naftemporiki.gr)

; Οικονομία
*Εισάγεται για πρώτη φορά στη Σαουδική Αραβία και στα Ηνωμένα Αραβικά Εμιράτα ο Φόρος Προστιθέμενης Αξίας (ΦΠΑ).(BBC)
*Από σήμερα στην Ελλάδα οι πλαστικές σακούλες χρεώνονται με 4 λεπτά η μία. (in.gr)

;Νομοθεσία και έγκλημα
*Η Καλιφόρνια γίνεται η αμερικανική πολιτεία με τον μεγαλύτερο πληθυσμό που νομιμοποιεί την κάναβη για ψυχαγωγική χρήση.(LA Times)
*Το Γκουάμ αυξάνει το όριο ηλικίας για το κάπνισμα από τα 18 στα 21 έτη. (Associated Press μέσω Yahoo News)
*Καταργείται από σήμερα στην Κίνα το νόμιμο εμπόριο ελεφαντόδοντου. (naftemporiki.gr)

;Πολιτική και εκλογές
*Πολιτική της Ελβετίας:
**Ο Αλέν Μπερσέ ορκίζεται ως ο νεότερος πρόεδρος της Συνομοσπονδίας της Ελβετίας από το 1934.(SWI)

;Αθλητισμός
*Το Παγκόσμιο πρωτάθλημα PDC στα βελάκια κατακτά για πρώτη φορά στην καριέρα του ο Άγγλος Ρομπ Κρος, επικρατώντας με 7-2 στο τελικό του Φιλ Τέιλορ. (The Sun)

## 2 Ιανουαρίου
;Συγκρούσεις και διαδηλώσεις
*Συνεχίζονται οι αντικυβερνητικές διαδηλώσεις στο Ιράν, όπου σε επεισόδια σκοτώθηκαν 22 άτομα. (in.gr)

;Καταστροφές και δυστυχήματα
*Από πτώση πούλμαν σε χαράδρα στον παραλιακό δρόμο του Περού σκοτώνονται τουλάχιστον 25 άτομα, με τον αριθμό των θυμάτων να αναμένεται να αυξηθεί, σύμφωνα με το υπουργείο Συγκοινωνιών. (BBC)

## 3 Ιανουαρίου
;Πόλεμος και επιθέσεις
*Σε βομβιστική επίθεση αυτοκτονίας σε μουσουλμανικό τέμενος στην Γκαμπόρου της Νιγηρίας σκοτώνονται 11 άτομα. (Deutsche Welle)

;Καταστροφές
*Η καταιγίδα Έλινορ κινείται από τα Βρετανικά Νησιά στην ηπειρωτική Ευρώπη με απολογισμό 1 νεκρό στη Γαλλία και τραυματισμούς στη Γερμανία, την Ολλανδία και την Ελβετία. (BBC)

;Νόμος και έγκλημα
*Ένας νέος νόμος στην Ισλανδία τίθεται σε ισχύ, με τον οποίο απαιτείται οι οργανισμοί και οι εταιρείες της κυβέρνησης που απασχολούν περισσότερους από 24 εργαζομένους με πλήρες ωράριο να αποδεικνύουν ότι πληρώνουν το ίδιο τους άνδρες και τις γυναίκες, όπως απαιτείται από την υπάρχουσα νομοθεσία. (NPR) (''The New York Times'')

;Πολιτική και εκλογές
*Γερουσία των ΗΠΑ
*Ορκίζονται δύο νέοι γερουσιαστές του Δημοκρατικού Κόμματος: οι Νταγκ Τζόουνς από την Αλαμπάμα και η Τίνα Σμιθ από τη Μινεσότα, με αποτέλεσμα η πλειοψηφία των Ρεπουμπλικανών να μειωθεί σε 51-49. (CNBC)

;Επιστήμη και τεχνολογία
*Ανακοινώνεται η ανακάλυψη του μεγαλύτερου πρώτου αριθμού, του απρώτου αριθμού Μερσέν με 23.249.425 ψηφία ίσα με το 277.232.917 − 1. (''International Business Times'')

## 4 Ιανουαρίου
;Πόλεμος και επιθέσεις
*Πόλεμος στο Αφγανιστάν
**Σε βομβιστική επίθεση καμικάζι στην Καμπούλ του Αφγανιστάν σκοτώνονται τουλάχιστον 20 και τραυματίζονται άλλοι 27 αστυνομικοί. Την ευθύνη για την επίθεση αναλαμβάνει το Ισλαμικό Κράτος. (''The New York Times'') (AP via ''Time'')

;Καταστροφές και δυστυχήματα
*Σε σύγκρουση τρένου με άλλο όχημα σε διασταύρωση κοντά στην Κρούνσταντ στην επαρχία του Ελεύθερου Κράτους στη Νότια Αφρική σκοτώνονται 18 άτομα και το λιγότερο άλλα 100 τραυματίζονται. (BBC News) (''The Independent'') (News24) 

;Διεθνείς σχέσεις
*Το υπουργείο Εξωτερικών των ΗΠΑ διακόπτει τη βοήθειά του προς το Πακιστάν στον τομέα της ασφάλειας. (ABC News)

## 5 Ιανουαρίου
;Καταστροφές και δυστυχήματα
*Σε δυστύχημα με αερόστατο εξαιτίας σφοδρών ανέμων στο Λούξορ της Αιγύπτου, σκοτώνεται ένας Αυστραλός τουρίστας και άλλοι 12 τραυματίζονται. Στο αερόστατο επέβαιναν συνολικά 20 άτομα. (CNN)

;Επιστήμη και τεχνολογία
*Μείωση του όζοντος
**Σύμφωνα με έρευνα της NASA, που δημοσιεύεται στα *[[Geophysical Research Letters]]*, υποδηλώνεται ότι το στρώμα του όζοντος έχει αρχίσει να επανέρχεται στα προηγούμενα επίπεδα εξαιτίας των ανθρώπινων πράξεων. Η μείωση στα χημικά που μειώνουν το όζον, ειδικά στο χλώριο από τους χλωροφθοράνθρακες είχε ως αποτέλεσμα λιγότερη μείωση κατά 20 τοις εκατό από το 2005. (''Newsweek'')

## 6 Ιανουαρίου
;Πόλεμος και επιθέσεις
*Ένοπλοι σκοτώνουν 13 άτομα κοντά στην πόλη Ζιγκινσόρ της Σενεγάλης. (France 24)

;Καταστροφές και δυστυχήματα
*Καταστροφή MV Sanchi 
**Αγνοούνται 32 ναυτικοί έπειτα από τη σύγκρουση του ιρανικού δεξαμενοπλοίου *Sanchi* με το κινέζικο φορτηγό *CF-Crystal* στις ανατολικές ακτές της Κίνας. (CNN), (Reuters)

;Πολιτική και εκλογές
*Έπειτα από διαταγή της κυβέρνησης της Βενεζουέλας να μειωθούν οι τιμές, εκατοντάδες ατόμων κάνουν ουρές για να επωφεληθούν από τις χαμηλές τιμές.(Reuters)

## 7 Ιανουαρίου
;Πόλεμος και επιθέσεις
*Εμφύλιος πόλεμος στη Συρία:
**Από έκρηξη στο αρχηγείο της υπό τσετσενική ηγεσία αντάρτικης ομάδας Ατζνάντ αλ Καφκάζ στο Ιντλίμπ της Συρίας, σκοτώνονται τουλάχιστον 23 άνθρωποι και για αρκετούς άλλους παραμένει άγνωστη η τύχη τους, σύμφωνα με το Συριακό Παρατηρητήριο των Ανθρώπινων Δικαιωμάτων. (BBC)

;Τέχνες και πολιτισμός
*Τίθεται σε ισχύ στο Ιράν η απαγόρευση διδασκαλίας της αγγλικής στα σχολεία πρωτοβάθμιας εκπαίδευσης της ασιατικής χώρας. (Deutsche Welle)
*75η απονομή Χρυσών Σφαιρών
** Η ταινία *[[Οι τρεις πινακίδες έξω από το Έμπινγκ, στο Μιζούρι]]* κερδίζει τέσσερα βραβεία στην απονομή των Χρυσών Σφαιρών, ανάμεσα στα οποία και εκείνα της καλύτερης δραματικής ταινίας, ενώ το *[[Lady Bird]]* κερδίζει τη Χρυσή Σφαίρα για μιούζικαλ ή κωμωδία. (''The New York Times'')

;Καταστροφές και δυστυχήματα
*Έξι άτομα σκοτώνονται σε μετωπική σύγκρουση οχημάτων και σε φωτιά στην Διαπολιτειακής Οδού 5 βόρεια της Γούντλαντ της Καλιφόρνια. (Reuters) ''(Sacramento Bee)''

;Νόμος και έγκλημα
*Ένας άντρας σκοτώνεται στη Στοκχόλμη όταν άγγιξε χειροβομβίδα, η οποία εξερράγη. (CTV)
*Σκοτώνονται 11 άτομα στη Λα Κονσεψιόν, του Μεξικού, κοντά στο θέρετρο του Ακαπούλκο, έπειτα από βίαιες συγκρούσεις με ενόπλους. (AP μέσω ABC News)

## 8 Ιανουαρίου

;Πολιτική και εκλογές
*Εν μέσω διαδηλώσεων εναντίον των αυξημένων τιμών στα αγαθά και της υψηλής φορολογίας, ένας διαδηλωτής σκοτώνεται και άλλοι 5 τραυματίζονται σε συγκρούσεις με τις δυνάμεις ασφαλείας την πόλη Τεμπουρμπά της Τυνησίας. (Reuters)

;Αθλητισμός
*Για πρώτη φορά εφαρμόζεται η τεχνολογία βίντεο βοηθός διαιτητή (Video assistant referee ή VAR) σε αγώνα αγγλικού συλλόγου για το FA Cup μεταξύ της Brighton & Hove Albion και της Κρίσταλ Πάλας. (BBC)
*Στα πλέι οφ του κολεγιακού ποδοσφαίρου, η ομάδα της Αλαμπάμα νικά την Τζόρτζια με 26–23 στην παράταση. (ESPN)

## 9 Ιανουαρίου
;Καταστροφές και δυστυχήματα
*Κυκλώνας Άβα
***Τουλάχιστον 29 νεκρούς και 22 αγνοουμένους αφήνει στο πέρασμά της ισχυρή τροπική καταιγίδα που πλήττει τη Μαδαγασκάρη. (Firstpost)
*Από κατολισθήσεις λάσπης στη νότια Καλιφόρνια σκοτώνονται 15 άνθρωποι στην κομητεία Σάντα Μπάρμπαρα, όπου τον περασμένο μήνα καταστράφηκαν πολλά στρέμματα δασικών εκτάσεων από πυρκαγιές. (SF Gate)  (NBC News) (''The New York Times'')
*Σεισμός μεγέθους 7,6 Ρίχτερ πλήττει τη βόρεια Ονδούρα, με αποτέλεσμα να εκδοθούν προειδοποιήσεις για τσουνάμι στην Καραϊβική. (RT)

;Διεθνείς σχέσεις
*Στις πρώτες έπειτα από δύο χρόνια συνομιλίες ανάμεσα στη Βόρεια και στη Νότια Κορέα στην αποστρατιωτικοποιημένη ζώνη, οι δύο πλευρές συμφωνούν στην ανάγκη να αρθούν οι εντάσεις και να διεξαχθούν συνομιλίες σε επίπεδο στρατιωτικών. Η Βόρεια Κορέα συμφωνεί επίσης στη συμμετοχή στους Χειμερινούς Ολυμπιακούς Αγώνες του 2018 στη Νότια Κορέα.
(''The Korea Herald'')

;Πολιτική και εκλογές
*Πολιτική της Πολωνίας
*Στην Πολωνία, διορίζονται νέοι υπουργοί Άμυνας, Οικονομικών, Εσωτερικών και Διοίκησης, Υγείας, Περιβάλλοντος και Εξωτερικών. (Reuters) (Reuters²)
*Πολιτική της Αιγύπτου
**Το Κοινοβούλιο της Αιγύπτου εγκρίνει με θετική πλειοψηφία των δύο τρίτων, την παράταση της κατάστασης έκτακτης ανάγκης για ένα ακόμα τρίμηνο, αρχομένης από τις 13 Ιανουαρίου. (''Ahram Online'')
*Πολιτική της Ισπανίας
**Ο Άρτουρ Μας ανακοινώνει ότι παραιτείται από την ηγεσία του Ευρωπαϊκού Δημοκρατικού Κόμματος της Καταλονίας (PDeCAT). (''Turkey Telegraph'')

## 10 Ιανουαρίου
;Πόλεμος και επιθέσεις
*Στην Κολομβία, έπειτα από την αποτυχία της κυβέρνησης και των δυνάμεων του Εθνικού Στρατού Απελευθέρωσης να συμφωνήσουν σε παράταση της διάρκειας 101 ημερών εκεχειρίας, οι εχθροπραξίες συνεχίζονται. (''Colombia Reports'')

;Καταστροφές
*Πυρκαγιά στο δεξαμενόπλοιο "Σαντσί"
**Η Κίνα αναφέρει ότι δεν έχει εντοπιστεί σημαντική πετρελαιοκηλίδα στην περιοχή όπου συγκρούστηκε το ιρανικό δεξαμενόπλοιο με κινεζικό φορτηγό πλοίο. Τριάντα ένα μέλη του πληρώματος αγνοούνται. (''Channel News Asia'') 
**Για 4η συνεχή ημέρα η φωτιά συνεχίζεται στο δεξαμενόπλοιο. Μία έκρηξη αναγκάζει τα μέλη των σωστικών συνεργείων να σταματήσουν την έρευνα για επιζώντες. (Reuters)

## 11 Ιανουαρίου
;Πόλεμος και επιθέσεις
*Ισραηλινοπαλαιστινιακή σύρραξη
**Δύο 16χρονοι Παλαιστίνιοι σκοτώνονται από πυρά σε διαφορετικά επεισόδια με τον ισραηλινό στρατό. (''The Washington Post'') 

;Νόμος και έγκλημα
*Σε βίαια επεισόδια μετά τον βιασμό και τον φόνο ενός μικρού κοριτσιού στην πόλη Ζαϊνάμπ του Πακιστάν σκοτώνονται δύο άτομα στην πόλη Κασούρ. (''Dawn'')
*WikiLeaks
**Ο Ισημερινός δίνει υπηκοότητα στον Τζούλιαν Ασάνζ. (''The Guardian'')

;Αθλητισμός
*Ο γηραιότερος στον κόσμο ποδοσφαιριστής συλλόγου, ο 51χρονος Καζουγιόσι Μιούρα ("King Kazu"), ανανεώνει το συμβόλαιό του με την ομάδα Γιοκοχάμα ΦΚ, στην 33η του αγωνιστική περίοδο σε επαγγελματικό επίπεδο. (CNN)

## 12 Ιανουαρίου
;Νόμος και έγκλημα
*Διαδηλωτές πυρπολούν ένα κυβερνητικό κτήριο στην πόλη Κασούρ του Πακιστάν, την 2η ημέρα των επεισοδίων μετά τον βιασμό και τη δολοφονία μιας εξάχρονης. (BBC)
;Επιστήμη και τεχνολογία
*Εκτοξεύεται επιτυχώς από την Ινδική Υπηρεσία Διαστημικής Έρευνας ο 100ός δορυφόρος και άλλοι 30 δορυφόροι από το Διαστημικό Κέντρο Σατίς Νταβάν στη Σριχαρικότα της πολιτείας Άντρα Πραντές. ''(The Hindu)''

## 13 Ιανουαρίου
;Διεθνείς σχέσεις
*Η Ρωσία παρατάσσει και δεύτερο αντιαεροπορικό σύστημα πυραύλων S-400 στην Κριμαία. (TASS) (Radio Free Europe)
*Οι κάτοικοι στη Χαβάη πανικοβάλλονται εξαιτίας λανθασμένου συναγερμού για επικείμενη επίθεση με βαλλιστικό πύραυλο. (Τα Νέα)
 
;Πολιτική και εκλογές
*Τσεχικές προεδρικές εκλογές (2018):
**Στον πρώτο γύρο των προεδρικών εκλογών στην Τσεχία (12-13 Ιανουαρίου), προηγούνται ο σημερινός πρόεδρος Μίλος Ζέμαν και ο Γίρι Ντράχος, οι οποίοι θα αναμετρηθούν στον δεύτερο και τελικό γύρο στις 26-27 Ιανουαρίου.(Η Εφημερίδα των Συντακτών) 

## 14 Ιανουαρίου
;Καταστροφές και δυστυχήματα
*Βυθίζεται το ιρανικό δεξαμενόπλοιο MV ''Sanchi'' έπειτα από τη σύγκρουσή του με φορτηγό στα ανοικτά της Σανγκάης, στην Κίνα, στις 6 Ιανουαρίου, χωρίς επιζώντες. (BBC)
*Από σεισμό μεγέθους 7,1 Ρίχτερ στον Ειρηνικό κοντά στην Ακαρί, στην περιφέρεια Αρεκίπα του Περού, σκοτώνεται ένας άνθρωπος και τραυματίζονται άλλοι 57. Παράλληλα εκδίδονται προειδοποιήσεις για τσουνάμι στις παράκτιες περιοχές του Περού και της Χιλής. (Metro) (NBC News) (USGS)
*Από έκρηξη λέβητα στη Βίλα Νόβα ντα Ράινια, στην Τοντέλα της Πορτογαλίας σκοτώνονται τουλάχιστον 8 άτομα και τραυματίζονται άλλα 35. (BBC)

;Πολιτική και εκλογές
*Η κυβέρνηση της Τυνησίας ανακοινώνει σειρά μέτρων και κοινωνικές και οικονομικές μεταρρυθμίσεις έπειτα από τις βίαιες διαδηλώσεις εναντίον της λιτότητας, που είχαν αποτέλεσμα να σκοτωθεί ένας άνθρωπος και να γίνουν περισσότερες από 800 συλλήψεις. (BBC)

## 15 Ιανουαρίου
;Πόλεμος και επιθέσεις
*Εμφύλιος πόλεμος στο Ιράκ
**Στη διπλή βομβιστική επίθεση αυτοκτονίας στη Βαγδάτη σκοτώνονται τουλάχιστον 35 άτομα και περισσότερα από άλλα 90 τραυματίζονται. (BBC)

;Οικονομία
*Ανακαλύπτεται ένα διαμάντι 910 καρατίων στο αδαμαντωρυχείο του Λετσένγκ στο Λεσότο. (''MiningMX'')

;Καταστροφές και δυστυχήματα
*Από την κατάρρευση μερικώς ολοκληρωμένης γέφυρας στην πόλη Κουντιναμάρκα της Κολομβίας σκοτώνονται τουλάχιστον 10 εργάτες. (Reuters)

;Νόμος και έγκλημα
*Συλλαμβάνονται δύο άτομα στο Πέρις της Καλιφόρνια, έπειτα από την ανεύρεση 13 ατόμων ηλικίας μεταξύ 2 και 29 ετών, τα οποία κρατούνταν ως όμηροι στο ίδιο τους το σπίτι, ενώ μερικά από αυτά ήταν αλυσοδεμένα στα κρεβάτια τους. Πιστεύεται ότι όλα είναι αδέρφια. (BBC)

;Πολιτική και εκλογές
*Πολιτική της Ρουμανίας
**Ο Ρουμάνος πρωθυπουργός Μιχάι Τουντόσε παραιτείται έχοντας απωλέσει την υποστήριξη του Σοσιαλδημοκρατικού Κόμματος. (Reuters) 

## 16 Ιανουαρίου
;Οικονομία
*Ο δείκτης του Χρηματιστηρίου της Νέας Υόρκης Ντάου Τζόουνς φθάνει τις 26.000 μονάδες για πρώτη φορά, μετά την υπέρβαση του ρεκόρ των 25.000 μονάδων στις 4 Ιανουαρίου. (''Chicago Tribune'')

;Δυστυχήματα και καταστροφές
*Από τη συντριβή στρατιωτικού ελικοπτέρου τύπου Mi-17 κοντά στη Σεγκόβια της βόρειας Κολομβίας σκοτώνονται τουλάχιστον 10 άτομα. (Reuters) 

## 17 Ιανουαρίου
;Πόλεμος και επιθέσεις
*Δύο Αμερικανοί και δύο Καναδοί από άγνωστους ενόπλους στην πολιτεία Καντούνα της Νιγηρίας. Σε συμπλοκή και ανταλλαγή πυροβολισμών με τους απαγωγείς σκοτώνονται δύο αστυφύλακες. (Reuters)
*Ύποπτοι βομβιστές καμικάζι της Μπόκο Χαράμ σκοτώνουν 12 άτομα και τραυματίζουν άλλα 48 στην πόλη Μαϊντουγκούρι στη Νιγηρία. (Reuters)

;Διεθνείς σχέσεις
*Το υπουργείο Ενοποίησης της Νότιας Κορέας ανακοινώνει ότι αμφότερες η Βόρεια και η Νότια Κορέα θα παρελάσουν μαζί με τη σημαία της ενοποίησης της Κορέας κατά την τελετή έναρξης των φετινών Χειμερινών Ολυμπιακών Αγώνων. (CNN)

## 18 Ιανουαρίου
;Καταστροφές και δυστυχήματα
*Λεωφορείο που μεταφέρει ουζμπέκους εργάτες πιάνει φωτιά στην περιφέρεια Ακτόμπε του Καζακστάν σκοτώνονται 52 άτομα. Πέντε άτομα καταφέρνουν να εγκαταλείψουν το όχημα. (BBC)

;Επιστήμη και τεχνολογία
*Για πρώτη φορά στον κόσμο ένα drone διασώζει δύο κολυμβητές στα ανοικτά των ακτών του Λένοξ Χεντ της Νέας Νότιας Ουαλίας στην Αυστραλία ρίχνοντας διασωστική συσκευή. (''Channel News Asia'')  (BBC)

## 19 Ιανουαρίου
;Πόλεμος και επιθέσεις
*Η Τουρκία ξεκινά την πολεμική της εκστρατεία στο διαμέρισμα Αφρίν με στόχο την εξόντωση των Κούρδων της Συρίας. (Reuters) 

;Καταστροφές και δυστυχήματα
*Οδηγός παθαίνει επιληπτική κρίση και πέφτει πάνω με το όχημά του σε πλήθος πεζών, τραυματίζοντας 15 από αυτούς και σκοτώνοντας ένα νήπιο κοντά στην παραλία Κοπακαμπάνα του Ρίο ντε Τζανέιρο της Βραζιλίας. (BBC)
*Οι σοροί 10 Σύρων βρίσκονται έπειτα από μία χιονοθύελλα στα σύνορα του Λιβάνου με τη Συρία. Ο λιβανέζικος στρατός αναφέρει ότι είχαν αποπειραθεί να εισέλθουν παράνομα στο Λίβανο. Δύο φερόμενοι ως δουλέμποροι συλλαμβάνονται. (''Daily Star'') 

## 20 Ιανουαρίου
;Πόλεμος και επιθέσεις
*Τουλάχιστον 4 ένοπλοι εξαπολύουν επίθεση στο ξενοδοχείο Ιντερκοντινένταλ στην Καμπούλ, πρωτεύουσα του Αφγανιστάν.(CNN)

;Οικονομία
* Αναστέλλεται η λειτουργία του Δημοσίου των ΗΠΑ έπειτα από την αποτυχία της Γερουσίας να εγκρίνει τον προϋπολογισμό. (''The New York Times'')

;Καταστροφές και δυστυχήματα
*Σε δυστύχημα με λεωφορείο στην επαρχία Εσκισεχίρ της Τουρκίας σκοτώνονται τουλάχιστον 11 άτομα και άλλα 46 τραυματίζονται. (BBC)

;Πολιτική και εκλογές
*Στη Ρουμανία δεκάδες χιλιάδες διαδηλωτών διαμαρτύρονται στο Βουκουρέστι και σε άλλες μεγάλες πόλεις εναντίον της διαφθοράς και των μεταρρυθμίσεων στη δικαιοσύνη. Παρόμοιες διαδηλώσεις γίνονται και από τη ρουμανική διασπορά σε άλλες χώρες του κόσμου. (Associated Press)  (Balkan Insight)
*Δεκάδες χιλιάδες ατόμων διαδηλώνουν σε πολλές πόλεις των ΗΠΑ και σε άλλες μεγάλες πόλεις του κόσμου, όπως στη Ρώμη, σε ένδειξη συμπαράστασης προς τα δικαιώματα των γυναικών. (''The New York Times'')(''Politico'')

;Αθλητισμός
**Το Ράλι Ντακάρ (διαδρομή Λίμα - Λα Παζ - Κόρντομπα) κερδίζει ο ισπανός Κάρλος Σάινθ με συνοδηγό τον Λούκας Κρουθ με Peugeot 3008 DKR Maxi. (naftemporiki.gr)

## 21 Ιανουαρίου
;Πολιτική και εκλογές
*Διοργανώνεται μεγαλειώδες συλλαλητήριο στη Θεσσαλονίκη με συμμετοχή πάνω από 600 χιλιάδες κόσμο. Ο σκοπός του ήταν να μην δοθεί ο όρος " Μακεδονία" στη Πρώην Γιουγκοσλαβική Δημοκρατία της Μακεδονίας.(in.gr)

;Πόλεμος και επιθέσεις
*Στην επίθεση στο ξενοδοχείο Ιντερκοντινένταλ της Καμπούλ έξι εξτρεμιστές σκοτώνουν τουλάχιστον 18 άτομα, ανάμεσα στα οποία και 4 Αφγανοί και 14 αλλοδαποί, σε ανταλλαγή πυρών που διαρκεί 13 ώρες. Σύμφωνα με ανακοίνωση του αφγανικού υπουργείου Εσωτερικών, η κατάληψη του ξενοδοχείου τερματίστηκε με την εκτέλεση και του τελευταίου δράστη. (CBS News), (AP μέσω NBC News), (BBC)
*Ο Τούρκος πρόεδρος Ρετζέπ Ταγίπ Ερντογάν ανακοινώνει ότι οι χερσαίες δυνάμεις του τουρκικού στρατού εισήλθαν στην επαρχία Αφρίν της Συρίας. (Voice of America)

;Πολιτική και εκλογές
*Ο πρόεδρος Μοχάμετ Αμπντουλαχί Μοχάμετ απολύει τον δήμαρχο της Μογκαντίσου Τααμπίτ Αμπντί Μοχάμεντ και τον αντικαθιστά με τον υπουργό Πληροφοριών, Αμπντιραχμάν Ομάρ Οσμάν. (Reuters)
*Γενικές εκλογές στη Λαϊκή Δημοκρατία του Κονγκό: 
**Οι κογκολέζικες δυνάμεις ασφαλείας σκοτώνουν τουλάχιστον 6 διαδηλωτές και ρίχνουν δακρυγόνα στην Κινσάσα. Σε ολόκληρη τη χώρα τραυματίζονται 57 άτομα και γίνονται δεκάδες συλλήψεις. (Reuters)

;Επιστήμη και τεχνολογία
*Εκτοξεύεται ο πύραυλος Electron και τίθεται σε τροχιά στη χερσόνησο Μαχία της Νέας Ζηλανδίας. (1 News) 

## 22 Ιανουαρίου

;Πόλεμος και επιθέσεις
*Επτά άτομα σκοτώνονται στη διάρκεια συγκρούσεων μεταξύ των δυνάμεων ασφαλείας και προσκυνητών που ελάμβαναν μέρος στα Ορθόδοξα Θεοφάνια στην Αμχάρα της Αιθιοπίας στη διάρκεια του Σαββατοκύριακου. (Reuters)

;Καταστροφές και δυστυχήματα
*Από έκρηξη που σημειώνεται σε εξέδρα πετρελαίου στην πολιτεία Οκλαχόμα των ΗΠΑ, τραυματίζεται ένας άνθρωπος και 5 αγνοούνται.
(CBC)
*Στην Κολομβία, 13 άτομα σκοτώνονται όταν λεωφορείο παρασύρεται σε χαράδρα στη διάρκεια κατολισθήσεων. (Reuters)

;Πολιτική και εκλογές
*Πολιτική της Λιβερίας
**Ο Τζορτζ Γουεά ορκίζεται Πρόεδρος της Λιβερίας και ο Τζιούελ Τέιλορ ως αντιπρόεδρος. Είναι η πρώτη ειρηνική μεταβίβαση εξουσίας μεταξύ δύο Λιβεριανών προέδρων έπειτα από 74 χρόνια. (''New York Times'')

## 23 Ιανουαρίου
;Πόλεμος και επιθέσεις
*Σε διπλή βομβιστική επίθεση με παγιδευμένο όχημα στη Βεγγάζη της Λιβύης, σκοτώνονται τουλάχιστον 33 άτομα και δεκάδες άλλων τραυματίζονται. (Reuters)

;Τέχνες και πολιτισμός
*90ή απονομή βραβείων Όσκαρ
**Ανακοινώνονται οι υποψηφιότητες για τα επικείμενα βραβεία Όσκαρ. Τις περισσότερες (13) υποψηφιότητες έχει η ταινία, *[[Η μορφή του νερού]]* με τη *[[Δουνκέρκη (ταινία)|Δουνκέρκη]]* να ακολουθεί με 8 υποψηφιότητες. (CNN)

;Οικονομία
*Παγκόσμιο Οικονομικό Φόρουμ
**Δισεκατομμυριούχοι, αρχηγοί κρατών και επενδυτές συρρέουν στο Νταβός της Ελβετίας για να συζητήσουν οικονομικά θέματα. (''Bloomberg'')

;Καταστροφές
*Σεισμός 7,9 Ρίχτερ πλήττει τον Κόλπο της Αλάσκας. (Sky News UK) (CBS News) (USGS)
*Από τη σύγκρουση ελικοπτέρου με μικρό αεροσκάφος εν πτήσει κοντά σε εργοστάσιο πυρηνικής ενέργειας στο Φίλιπσμπουργκ της Γερμανία, σκοτώνονται 4 άτομα. (Deutsche Welle)

;Αθλητισμός
*Ο 33χρονος ΛεΜπρον Τζέιμς των Κλίβελαντ Καβαλίερς πετυχαίνει τον 30.000ό πόντο σε κανονική περίοδο στην ήττα του από τους Σαν Αντόνιο Σπερς καταρρίπτοντας το ρεκόρ του 34χρονου Κόμπι Μπράιαντ για τον νεαρότερο σε ηλικία καλαθοσφαιριστή που φτάνει τους 30 χιλιάδες πόντους. (''Sports Illustrated'')

## 24 Ιανουαρίου
;Πόλεμος και επιθέσεις
*Ο υπό τις ΗΠΑ συνασπισμός κατά του ΙΚΙΛ αναφέρει ότι σκότωσαν ως και 150 μαχητές του ΙΚΙΛ στη διάρκεια αεροπορικών βομβαρδισμών στο αρχηγείο στην Ντέιρ ες Ζορ της Συρίας. (BBC)

;Επιστήμη και τεχνολογία
*Κινέζοι επιστήμονες ανακοινώνουν την επιτυχή κλωνοποίηση καβουροφάγων μακάκων, που είναι και τα πρώτα πρωτεύοντα που κλωνοποιήθηκαν.
(Reuters)

## 25 Ιανουαρίου
;Πόλεμος και επιθέσεις
*Δεκατρείς πολίτες που ταξιδεύουν από την Μπουρκίνα Φάσο σκοτώνονται μετά την πρόσκρουση του οχήματός του σε νάρκη κοντά στο χωριό Μπονί του Μάλι. (Reuters) (AFP μέσω ''Daily Sabah'')

;Δυστυχήματα και καταστροφές
*Σε εκτροχιασμό τρένου κοντά στο Μιλάνο της Ιταλίας σκοτώνονται 3 άτομα και πάνω από 100 τραυματίζονται. (BBC) (''The Guardian'') (Reuters)

;Επιστήμη και τεχνολογία
*Το Ρολόι της Καταστροφής γυρίζει μπροστά κατά 30 δευτερόλεπτα για πρώτη φορά από το 1953. (''The Washington Post'') (''Vice Motherboard'') 

## 26 Ιανουαρίου
;Καταστροφές και δυστυχήματα
*Από φωτιά σε νοσοκομείο της πόλης Μιριάνγκ της Νότιας Κορέας πεθαίνουν τουλάχιστον 37 άτομα και άλλα 130 τραυματίζονται. (Reuters via ABC News) (BBC)

## 27 Ιανουαρίου
;Πόλεμος και επιθέσεις
*Σε βομβιστική επίθεση αυτοκτονίας που σημειώνεται σε ασθενοφόρο φορτωμένο με εκρηκτικά σκοτώνονται τουλάχιστον 102 άνθρωποι και τραυματίζονται άλλοι 158 έξω από νοσοκομείο της Καμπούλ, πρωτεύουσας του Αφγανιστάν. (''The Washington Post'')
*Ένοπλοι σκοτώνουν τουλάχιστον 14 στρατιώτες σε στρατιωτική βάση στη Σουμπί του κεντρικού Μάλι. (AFP μέσω France 24)

;Πολιτική και εκλογές
*Τσεχικές προεδρικές εκλογές (2018)
**Ο σημερινός πρόεδρος της Τσεχίας Μίλος Ζέμαν, ο οποίος είναι αντίθετος στη μετανάστευση και διαφωνεί με την επιβολή κυρώσεων εναντίον της Ρωσίας, κερδίζει 2η θητεία έπειτα από τη νίκη του στις προεδρικές εκλογές με ποσοστό 51,8 % των ψήφων επικρατώντας στον τελικό γύρο του Γίρι Ντράχος. (BBC) (ABC News)
*Πολιτική της Ονδούρας
**Ο Χουάν Ορλάντο Ερνάντες ορκίζεται για δεύτερη θητεία στο αξίωμα του Προέδρου της Ονδούρας. (''Deutsche Welle'')

;Αθλητισμός
*Στο σούμο, ο Τοτσινόσιν Τουγιόσι γίνεται ο πρώτος Γεωργιανός παλαιστής που κατακτά το πρωτάθλημα πρώτης κατηγορίας (μακουούτσι). (Reuters)

## 28 Ιανουαρίου
;Καταστροφές και δυστυχήματα
*Επτά επιζώντες από το MV *Butiraoi*, ανάμεσα στους οποίους και ένα μωρό, βρίσκονται σε πλοιάριο και διασώζονται, τέσσερις ημέρες μετά το ναυάγιο πορθμείου με 50 επιβάτες στο Κιριμπάτι. (Sky News)

;Νόμος και έγκλημα
*Πέντε άτομα σκοτώνονται σε μαζικούς πυροβολισμούς σε πλυντήριο αυτοκινήτων στο Μέλκροφτ της Πενσιλβάνια των ΗΠΑ. Ένα άτομο τραυματίζεται. (CBS News)

;Τέχνες και πολιτισμός
*60ή απονομή βραβείων Γκράμι
**Οι Λέοναρντ Κοέν και Κάρι Φίσερ κερδίζουν μετά θάνατο. (''The New York Times'')
**Η Αλέσια Κάρα αποσπά το βραβείο καλύτερο νέου καλλιτέχνη. (NPR)
**Ο Μπρούνο Μαρς κερδίζει σε 3 από τις 4 σημαντικότερες κατηγορίες, ανάμεσα στις οποίες το Τραγούδι της Χρονιάς για το "That's What I Like ", Ηχογράφημα της Χρονιάς για το "24K Magic" και Άλμπουμ της Χρονιάς ξανά για το *24K Magic*. (CNN), (Billboard)

;Πολιτική και εκλογές
*Φιλανδικές προεδρικές εκλογές (2018)
**Σε μία χωρίς προηγούμενο επανεκλογή από τον πρώτο γύρο, ο σημερινός πρόεδρος Σαούλι Νιινίστο κερδίζει τις προεδρικές εκλογές με ποσοστό 62,7% των ψήφων.(Bloomberg)
*Ο αρχηγός της αντιπολίτευσης στη Ρωσία Αλεξέι Ναβάλνι συλλαμβάνεται από την αστυνομία στη διάρκεια διαδήλωσης στη Μόσχα.(''The Guardian'')

;Αθλητισμός
*Ο ελβετός τενίστας Ρότζερ Φέντερερ κερδίζει το Αυστραλιανό Όπεν νικώντας τον Μαρίν Τσίλιτς, κατακτώντας τον 6ο του τίτλο στο μονό. Γίνεται ο πρώτος άντρας που κερδίζει 20 τίτλους στα τουρνουά Γκραν Σλαμ (ESPN)

## 29 Ιανουαρίου

;Καταστροφές και δυστυχήματα
*Από βουτιά λεωφορείου στον ποταμό Μπαϊράμπ στην επαρχία Μουρσινταμπάντ στη Δυτική Βεγγάλη της Ινδίας, σκοτώνονται τουλάχιστον 36 άνθρωποι. (BBC)

;Πολιτική και εκλογές
*Πολιτική της Ρουμανίας
**Εγκρίνεται ο διορισμός της πρώτης γυναίκας στην πρωθυπουργία της Ρουμανίας. Είναι η Βιόριτσα Νταντσίλα (PSD), η οποία γίνεται η 3η πρωθυπουργός της Ρουμανίας σε διάστημα μικρότερο των 13 μηνών. (''Irish Times'')

## 30 Ιανουαρίου
;Πόλεμος και επιθέσεις
*Κρίση στην Υεμένη:
**Το Μεταβατικό Συμβούλιο του Νότου (STC) θέτει υπό έλεγχο την παράλια πόλη Άντεν, έπειτα από συγκρούσεις δύο ημερών, με δεκάδες νεκρούς. Ο Πρωθυπουργός και τα μέλη της κυβέρνησης περιορίζονται στο Προεδρικό Μέγαρο. (Reuters)

;Διεθνείς σχέσεις
*Το Συμβούλιο Ασφαλείας των Ηνωμένων Εθνών εγκρίνει ψήφισμα για την παραμονή των ειρηνευτικών δυνάμεων της ΟΥΝΦΙΚΥΠ στην Κύπρο για άλλο ένα εξάμηνο. (naftemporiki.gr)

;Πολιτική
*O πρόεδρος του καταλανικού κοινοβουλίου Ρότζερ Τόρες ανακοινώνει την αναβολή της κοινοβουλευτικής συνεδρίασης για διορισμό του Κάρλες Πουτζδεμόν ως αρχηγού της περιφερειακής κυβέρνησης της Καταλονίας. (CNN Greece)
*Στην Κένυα ο Ράιλα Οντίνγκα ορκίζεται και αυτοανακηρύσσεται "πρόεδρος του λαού" σε τελετή στο Ναϊρόμπι.(''New York Times'')

## 31 Ιανουαρίου

;Καταστροφές και δυστυχήματα
**Από τη σύγκρουση τρένου Amtrak που μεταφέρει βουλευτές του Ρεπουμπλικανικού Κόμματος στο Κροζέτ της Βιρτζίνια με απορριμματοφόρο, σκοτώνεται ένα άτομο και άλλο ένα τραυματίζεται σοβαρά. (NPR)

;Επιστήμη
*Χιλιάδες κόσμου παρακολουθούν το σπάνιο αστρονομικό φαινόμενο: την προσέγγιση του δορυφόρου μας στο περίγειό του (στη μικρότερη απόστασή του από τη Γη) και ταυτόχρονα την ολική έκλειψη Σελήνης. (naftemporiki.gr) 

;Πολιτική και εκλογές
*Πολιτική της Γουινέας Μπισσάου:
**Ο πρόεδρος Ζοζέ Μάριο Βαζ της Γουινέας-Μπισσάου διορίζει στην πρωθυπουργία τον Αρτούρ Σίλβα, ο οποίος διαδέχεται τον παραιτηθέντα (στις 16 Ιανουαρίου) Ουμάρο Σισόκο Εμπαλό. (''CGTN Africa'')

01